9. การจัดการ

(9.1) โครงสร้างการจัดการ

[] โครงสร้างองค์กร

หมายเหตุ * คณะกรรมการกิจการเชื้อเพลิง ประกอบด้วย ผู้บริหารของบริษัทฯ
และผู้แทนจากบมจ.การบินไทย และบมจ.ปตท. และผู้แทนจากบริษัทผู้ค้าน้ำมัน รวมจำนวนไม่เกิน 8
คน ทำหน้าที่เกี่ยวกับการดำเนินการและการจัดการระบบเติมเชื้อเพลิงอากาศยาน

** คณะกรรมการความปลอดภัย อาชีวอนามัยและสภาพแวดล้อมในการทำงาน ประกอบด้วย
ผู้แทนจากฝ่ายนายจ้าง และผู้แทนจากฝ่ายลูกจ้าง ทั้งหมดจำนวน 7 คน
ทำหน้าที่ดำเนินการให้เกิดความปลอดภัย อาชีวอนามัยและสภาพแวดล้อมในการทำงาน

คณะกรรมการบริษัทฯ

บริษัทฯ มีคณะกรรมการจำนวน 14 ท่าน ดังนี้

+----+--------------------------------------+--------------------------+
|    | รายชื่อ                                | ตำแหน่ง                   |
+----+--------------------------------------+--------------------------+
| 1. | ดร. ศรีสุข จันทรางศุ                     | ประธานกรรมการ            |
|    |                                      |                          |
+----+--------------------------------------+--------------------------+
| 2. | พลอากาศเอก ณรงค์ศักดิ์ สังขพงศ์            | รองประธานกรรมการ         |
|    |                                      |                          |
+----+--------------------------------------+--------------------------+
| 3. | หม่อมราชวงศ์ศุภดิศ ดิศกุล                  | กรรมการ                  |
|    |                                      |                          |
+----+--------------------------------------+--------------------------+
| 4. | พลเอกสมชัย สมประสงค์                   | กรรมการ                  |
|    |                                      |                          |
+----+--------------------------------------+--------------------------+
| 5. | นายกอบชัย ศรีวิลาศ                      | กรรมการ                  |
|    |                                      |                          |
+----+--------------------------------------+--------------------------+
| 6. | นายบัญชา ปัตตนาภรณ์                     | กรรมการ                  |
|    |                                      |                          |
+----+--------------------------------------+--------------------------+
| 7. | นายอัษฎา หะรินสุต                       | กรรมการ                  |
|    |                                      |                          |
+----+--------------------------------------+--------------------------+
| 8. | นายชัยมาศ ศรีนาง                       | กรรมการ                  |
|    |                                      |                          |
+----+--------------------------------------+--------------------------+
| 9. | นายนาวี เลิศพาณิชย์กุล                    | กรรมการ                  |
|    |                                      |                          |
+----+--------------------------------------+--------------------------+
| 10 | นายทัศนัย สุทัศน์ ณ อยุธยา                 | กรรมการ                  |
| .  |                                      |                          |
+----+--------------------------------------+--------------------------+
| 11 | นายวินัย จำลองราษฎร์                    | กรรมการ                  |
| .  |                                      |                          |
+----+--------------------------------------+--------------------------+
| 12 | นายมนัส ลีวีระพันธุ์                       | กรรมการอิสระ              |
| .  |                                      |                          |
+----+--------------------------------------+--------------------------+
| 13 | ดร. ปิยสวัสดิ์ อัมระนันทน์                  | กรรมการอิสระ              |
| .  |                                      |                          |
+----+--------------------------------------+--------------------------+
| 14 | เรืออากาศเอกอุดม กฤษณัมพก               | กรรมการอิสระ              |
| .  |                                      |                          |
+----+--------------------------------------+--------------------------+
|    | นางไพจิตร ทูปิยะ                        | เลขานุการบริษัทฯ            |
+----+--------------------------------------+--------------------------+
|    | นายหัตถศักดิ์ ณ ป้อมเพ็ชร์                  | เลขานุการคณะกรรมการบริษัทฯ  |
|    |                                      | *                        |
+----+--------------------------------------+--------------------------+
|    | (จากบริษัท ที่ปรึกษากฎหมายเอชเอ็นพี จำกัด)   |                          |
+----+--------------------------------------+--------------------------+

หมายเหตุ ** นายหัตถศักดิ์ ณ ป้อมเพ็ชร์ จากบริษัท ที่ปรึกษากฎหมายเอชเอ็นพี จำกัด
ทำหน้าที่เป็นเลขานุการคณะกรรมการบริษัทฯ
ในส่วนของเอกสารการประชุมและเอกสารทางกฎหมายทั้งหมด เนื่องจากบริษัทฯ
ต้องการความถูกต้องของเอกสารสำคัญ ทั้งฉบับภาษาไทยและภาษาอังกฤษ

-ปัจจุบัน บริษัท ศูนย์รับฝากหลักทรัพย์ (ประเทศไทย) จำกัด
ทำหน้าที่เป็นนายทะเบียนหลักทรัพย์ของบริษัทฯ ตั้งอยู่ที่ เลขที่ 62
อาคารตลาดหลักทรัพย์แห่งประเทศไทย ชั้น 4, 6-7 ถนนรัชดาภิเษก แขวงคลองเตย
เขตคลองเตย กรุงเทพฯ 10110 โทรศัพท์ 0-2229-2800 โทรสาร 0-2359-1267

-ข้อมูลของกรรมการเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัทฯ ดูตามเอกสารแนบ 1

กรรมการผู้มีอำนาจลงนามแทนบริษัทฯ

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ
กรรมการสองคนลงลายมือชื่อร่วมกันและประทับตราสำคัญของบริษัทฯ
โดยกรรมการดังกล่าวจะต้องไม่เป็นกรรมการในกลุ่มเดียวกัน กลุ่มของกรรมการแบ่งเป็นดังนี้

+---------+------------------------------------------------------------+
| กลุ่มที่ 1  | 1.  นายทัศนัย สุทัศน์ ณ อยุธยา                                   |
|         |                                                            |
|         | 2.  นายกอบชัย ศรีวิลาศ                                        |
|         |                                                            |
|         | 3.  ดร. ศรีสุข จันทรางศุ                                       |
|         |                                                            |
|         | 4.  หม่อมราชวงศ์ศุภดิศ ดิศกุล                                    |
|         |                                                            |
|         | 5.  นายบัญชา ปัตตนาภรณ์                                       |
+---------+------------------------------------------------------------+
| กลุ่มที่ 2  | 1.  พลเอกสมชัย สมประสงค์                                     |
|         |                                                            |
|         | 2.  นายชัยมาศ ศรีนาง                                         |
|         |                                                            |
|         | 3.  นายอัษฎา หะรินสุต                                         |
|         |                                                            |
|         | 4.  นายนาวี เลิศพาณิชย์กุล                                      |
|         |                                                            |
|         | 5.  พลอากาศเอก ณรงค์ศักดิ์ สังขพงศ์                              |
|         |                                                            |
|         | 6.  นายวินัย จำลองราษฎร์                                      |
+---------+------------------------------------------------------------+

องค์ประกอบและการแต่งตั้งกรรมการบริษัทฯ

ข้อบังคับของบริษัทฯ กำหนดเรื่ององค์ประกอบ การแต่งตั้ง การถอดถอน
หรือการพ้นจากตำแหน่งกรรมการบริษัทฯ ซึ่งสามารถสรุปสาระสำคัญ ได้ดังนี้

-   คณะกรรมการบริษัทฯ ประกอบด้วยกรรมการอย่างน้อย 11 คน แต่ไม่เกิน 15 คน ซึ่งแต่งตั้ง
    และ ถอดถอนโดยที่ประชุมผู้ถือหุ้น
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่น ที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

-   ที่ประชุมผู้ถือหุ้นเป็นผู้แต่งตั้งกรรมการ
    โดยใช้เสียงข้างมากตามหลักเกณฑ์และวิธีการที่กำหนดไว้

-   ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    โดยให้กรรมการคนที่อยู่นานที่สุดเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

-   ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงครวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

อำนาจหน้าที่ของคณะกรรมการบริษัทฯ 

ตามข้อบังคับของบริษัทฯ กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และระมัดระวังรักษาผลประโยชน์ของบริษัทฯ

คณะกรรมการอาจแต่งตั้งบุคคลอื่นขึ้น เพื่อให้ดำเนินกิจการของบริษัทฯ
ภายใต้การกำกับดูแลของคณะกรรมการ หรือกรรมการผู้จัดการ
หรือมอบอำนาจเพื่อให้บุคคลดังกล่าวมีอำนาจหน้าที่ตามที่คณะกรรมการเห็น สมควร
และภายในระยะเวลาที่คณะกรรมการเห็นสมควร และคณะกรรมการอาจยกเลิก เพิกถอน
หรือเปลี่ยนแปลงหรือแก้ไขอำนาจนั้นได้

อำนาจหน้าที่ของกรรมการผู้จัดการ

คณะกรรมการบริษัทฯ ได้มอบหมายหน้าที่ให้กรรมการผู้จัดการเป็นผู้มีอำนาจดำเนินการต่าง ๆ
แทนบริษัทฯ ตามหนังสือมอบอำนาจของบริษัทฯ ซึ่งสามารถสรุปสาระสำคัญ ได้ดังนี้

-   การดำเนินกิจการตามปกติธุระของบริษัทฯ ในวงเงินไม่เกิน 5,000,000 บาท

-   การทำการว่าจ้าง จ่ายค่าจ้าง ปลดออก และการอื่น ๆ ตามความจำเป็นและสมควรกับลูกจ้าง

-   การแต่งตั้งทนายความ และที่ปรึกษากฎหมาย

-   การแต่งตั้ง และโยกย้ายผู้รับมอบอำนาจช่วง หรือตัวแทน

-   การกระทำการในนามของบริษัทฯ และการกระทำการแทนบริษัทฯ ในกิจการใด ๆ
    กับหน่วยงานของรัฐบาล รัฐวิสาหกิจ หรือหน่วยงานที่จัดตั้งขึ้นตามกฎหมายอื่น ๆ

ซึ่งการมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่
ผู้รับมอบอำนาจหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นกับบริษัทฯ หรือบริษัทย่อย

คณะกรรมการและคณะอนุกรรมการชุดย่อย

คณะกรรมการบริษัทฯ ได้จัดให้มีคณะกรรมการและคณะอนุกรรมการชุดต่าง ๆ เพื่อช่วยศึกษาใน
รายละเอียดและกลั่นกรองงาน อันจะช่วยเพิ่มประสิทธิภาพในการทำงานของคณะกรรมการบริษัทฯ
ได้แก่ คณะกรรมการตรวจสอบ คณะอนุกรรมการกำหนดค่าตอบแทน และคณะอนุกรรมการสรรหา
โดยองค์ประกอบ และหน้าที่ของคณะกรรมการและคณะอนุกรรมการชุดต่าง ๆ
ดังรายละเอียดในหัวข้อที่ 9.4 การกำกับดูแลกิจการ

ประวัติการกระทำผิดของกรรมการ

- ไม่มี -

ผู้บริหารบริษัทฯ

บริษัทฯ มีผู้บริหารจำนวน 7 ท่าน ดังนี้

+----+--------------------------------+-------------------------------+
|    | รายชื่อ                          | ตำแหน่ง                        |
+----+--------------------------------+-------------------------------+
| 1. | หม่อมราชวงศ์ศุภดิศ ดิศกุล            | กรรมการผู้จัดการ                 |
|    |                                |                               |
+----+--------------------------------+-------------------------------+
| 2. | นายเจริญ ปวโรจน์กิจ               | รองกรรมการผู้จัดการ              |
|    |                                |                               |
+----+--------------------------------+-------------------------------+
| 3. | นายทวีพร สายเกษม                | ผู้จัดการฝ่ายทรัพยากรบุคคลและธุรการ  |
|    |                                |                               |
+----+--------------------------------+-------------------------------+
| 4. | นายอำนวย พหูวณิช                 | ผู้จัดการฝ่ายเทคนิค                |
|    |                                |                               |
+----+--------------------------------+-------------------------------+
| 5. | นายดิศพงษ์ ไพรทวีพงศ์              | ผู้จัดการฝ่ายบริการลานจอด          |
|    |                                |                               |
+----+--------------------------------+-------------------------------+
| 6. | นายถวิล สายแวว                  | ผู้จัดการฝ่ายคลังน้ำมัน              |
|    |                                |                               |
+----+--------------------------------+-------------------------------+
| 7. | นายฉัตรธัย พันธัย                  | ผู้จัดการฝ่ายการเงินและบัญชี         |
|    |                                |                               |
+----+--------------------------------+-------------------------------+

หมายเหตุ ข้อมูลของผู้บริหารเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัทฯ ดูตามเอกสารแนบ 1

ประวัติการกระทำผิดของผู้บริหาร

- ไม่มี -

(9.2) การสรรหากรรมการและผู้บริหาร

9.2.1 การสรรหากรรมการ

การสรรหากรรมการอิสระและกรรรมการผู้จัดการ
จะดำเนินการโดยผ่านคณะอนุกรรมการสรรหาเพื่อพิจารณาคัดเลือก
และเสนอให้ผู้ถือหุ้นและ/หรือคณะกรรมการบริษัทฯ พิจารณาแต่งตั้งต่อไป ดังรายละเอียดใน หัวข้อที่
9.4 การกำกับดูแลกิจการ

สำหรับการสรรหากรรมการนอกเหนือจากกรรมการอิสระและกรรมการผู้จัดการ
มิได้ผ่านคณะอนุกรรมการรสรรหา แต่ต้องผ่านที่ประชุมผู้ถือหุ้นเป็นผู้แต่งตั้งกรรมการ
โดยใช้เสียงข้างมากตามหลักเกณฑ์และวิธีการ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1 เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียงชี้ขาด

ดังนั้น
ผู้ถือหุ้นจึงไม่สามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่งแห่งพระราชบัญญัติบริษัทมหาชน (Cumulative Voting)

9.2.2 การสรรหาผู้บริหาร

กรรมการผู้จัดการได้รับมอบอำนาจให้เป็นผู้พิจารณาบรรจุและแต่งตั้งบุคคลที่มีความรู้ ความสามารถ
และประสบการณ์ที่เหมาะสมกับบริษัทฯ
โดยได้ดำเนินการคัดเลือกตามคู่มือนโยบายและระเบียบข้อบังคับของบริษัทฯ ว่าด้วยเรื่อง
นโยบายบริหารบุคคลและสภาพการจ้าง ทั้งนี้
กรณีที่เป็นการคัดเลือกจากบุคคลภายนอกจะต้องผ่านการสัมภาษณ์โดยคณะกรรมการสัมภาษณ์ด้วย

(9.3) ค่าตอบแทนกรรมการและผู้บริหาร

(9.3.1) ค่าตอบแทนที่เป็นตัวเงิน

ค่าตอบแทนกรรมการบริษัทฯ ในปี 2546

  --------------------------------------- -------------------------------
                                          จำนวนเงิน (บาท)

  จำนวนกรรมการบริษัทฯ (ราย)                 15

  ค่าตอบแทนรวมของกรรมการบริษัทฯ              10,072,776
  ในฐานะกรรมการบริษัทฯ และกรรมการตรวจสอบ    

  รูปแบบค่าตอบแทน                           เบี้ยประชุมและบำเหน็จกรรมการ
  --------------------------------------- -------------------------------

ค่าตอบแทนผู้บริหารในปี 2546

  --------------------------------------- -------------------------------
                                          จำนวนเงิน (บาท)

  จำนวนผู้บริหาร (ราย)                       7

  ค่าตอบแทนรวมของผู้บริหาร                    21,528,098.15

  รูปแบบค่าตอบแทน                           เงินเดือน, เงินรางวัล (โบนัส),
                                          สวัสดิการ
  --------------------------------------- -------------------------------

(9.3.2) ค่าตอบแทนอื่น

บริษัทฯ มีการเสนอค่าตอบแทนอื่นให้แก่ผู้บริหารเช่นเดียวกับที่บริษัทฯ ให้แก่พนักงานประจำทุกคน
ในรูปแบบใดรูปแบบหนึ่ง ดังนี้

1. เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัทฯ
หลังจากการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกได้ โดยทุกเดือนบริษัทฯ
จะจ่ายสมทบให้กองทุนให้พนักงานที่เข้าร่วมโครงการในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัทฯ

2. โครงการผลประโยชน์เมื่อออกจากงาน
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทฯ ก่อนที่บริษัทฯ
จัดตั้งกองทุนสำรองเลี้ยงชีพขึ้น
โดยจำนวนเงินที่จะได้รับขึ้นอยู่กับฐานเงินเดือนและจำนวนปีที่ทำงานกับบริษัทฯ
ของพนักงานแต่ละราย

ทั้งนี้ สำหรับพนักงานและผู้บริหารที่เข้าทำงานกับบริษัทฯ
ก่อนที่กองทุนสำรองเลี้ยงชีพจัดตั้งขึ้นสามารถเลือกเข้าโครงการกองทุนสำรองเลี้ยงชีพ
หรือจะอยู่ในโครงการผลประโยชน์เมื่อออกจากงานตามเดิม
ในกรณีที่เลือกเข้าโครงการกองทุนสำรองเลี้ยงชีพ บริษัทฯ
จะประกันผลตอบแทนไม่ให้ผลตอบแทนที่ได้รับต่ำกว่า
ผลประโยชน์ที่ได้รับจากโครงการผลประโยชน์เมื่ออกจากงาน

เงินสมทบกองทุนสำรองเลี้ยงชีพที่ให้แก่ผู้บริหารในปี 2546

  --------------------------------------- -------------------------------
                                          จำนวนเงิน (บาท)

  จำนวนผู้บริหาร (ราย)                       7

  เงินสมทบกองทุนสำรองเลี้ยงชีพ                 1,967,994
  --------------------------------------- -------------------------------

4.  การกำกับดูแลกิจการ

รายงานการปฏิบัติตามหลักการการกำกับดูแลกิจการที่ดี

บริษัท บริการเชื้อเพลิงการบินกรุงเทพ จำกัด (มหาชน)
ได้ยึดมั่นการดำเนินธุรกิจตามหลักการการกำกับดูแล กิจการที่ดีมาโดยตลอด
และมีความภาคภูมิใจอย่างยิ่งที่เป็นบริษัทแรกในประเทศไทยที่ได้รับผลการจัดอันดับการกำกับ
ดูแลกิจการในระดับ “ดีถึงดีมาก” จาก บริษัท ไทยเรทติ้งแอนด์อินฟอร์เมชั่นเซอร์วิส จำกัด (ทริส)
ในปี 2545 และในปี 2546 บริษัทฯ ได้ทำการทบทวนผลการจัดอันดับการกำกับดูแลกิจการ
ปรากฎว่าบริษัทฯ ได้รับผลการจัดอันดับการกำกับดูแลกิจการที่ดีขึ้น โดยจัดอยู่ในระดับ “ดีมาก”
ซึ่งแสดงให้เห็นว่าบริษัทฯ
ได้ให้ความสำคัญในการปรับปรุงด้านการกำกับดูแลกิจการที่ดีอย่างต่อเนื่องมาโดยตลอด

ทั้งนี้ ในการจัดอันดับฯ ดังกล่าว ทริสได้ทำการประเมินบริษัทฯ ทั้งในด้านสิทธิของผู้ถือหุ้น
องค์ประกอบและ บทบาทของคณะกรรมการและคณะผู้บริหาร การเปิดเผยข้อมูล
และวัฒนธรรมการกำกับดูแลกิจการ ทำให้มั่นใจได้ว่าบริษัทฯ
ได้มีการปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย รวมทั้งหลักการการกำกับดูแลกิจการที่ดี ดังรายละเอียดที่
จะกล่าวต่อไปนี้

1. นโยบายเกี่ยวกับการกำกับดูแลกิจการ 

ที่ประชุมคณะกรรมการบริษัทฯ ครั้งที่ 5/2545 เมื่อวันที่ 13 พฤศจิกายน 2545
ได้มีมติอนุมัตินโยบายเกี่ยวกับการกำกับดูแลกิจการของบริษัทฯ ดังนี้

บริษัท บริการเชื้อเพลิงการบินกรุงเทพ จำกัด (มหาชน)
ตระหนักถึงความสำคัญของการกำกับดูแลกิจการที่ดี อันเป็นปัจจัยหลักในการเสริมสร้างให้บริษัทฯ
มีระบบการปฏิบัติงานที่มีประสิทธิภาพ และเป็นพื้นฐานของการ เติบโตที่ยั่งยืน
จึงได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจ และข้อบังคับของบริษัทฯ
ข้อพึงปฏิบัติที่ดีสำหรับกรรมการบริษัทจดทะเบียน
และหลักการการกำกับดูแลกิจการที่ดีของตลาดหลักทรัพย์
รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ
โดยยึดถือหลัก 7 ประการ ดังนี้

1. สิทธิและความเท่าเทียมกันของผู้ถือหุ้น และผู้มีส่วนได้เสีย

2. โครงสร้าง บทบาทหน้าที่ และความเป็นอิสระของคณะกรรมการ

3. การเปิดเผยข้อมูลและความโปร่งใส

4. การควบคุมภายในและการบริหารความเสี่ยง

5. ข้อพึงปฏิบัติทางจริยธรรม

6. การสร้างคุณค่าในระยะยาวแก่ผู้มีส่วนได้เสีย

7. การส่งเสริมการปฏิบัติที่เป็นเลิศ

นอกจากนี้ ในปี 2546 คณะกรรมการบริษัทฯ ได้อนุมัติให้มีการจัดทำ คู่มือนโยบายคณะกรรมการบริษัทฯ (Board Policy Manual) เพื่อแจกจ่ายให้แก่คณะกรรมการบริษัทฯ ทุกท่าน ทั้งนี้ เพื่อให้คณะกรรมการบริษัทฯ ทราบถึง หลักเกณฑ์ที่สำคัญเกี่ยวกับคณะกรรมการและคณะอนุกรรมการชุดต่างๆ รวมทั้ง นโยบายและข้อมูลที่สำคัญ เกี่ยวกับบริษัทฯ อีกทั้งเพื่อให้คณะกรรมการบริษัทฯ สามารถดำเนินบทบาทในการกำกับดูแลกิจการได้อย่างมี ประสิทธิผลยิ่งขึ้น 

2. ผู้ถือหุ้น : สิทธิและความเท่าเทียมกัน

บริษัทฯ ตระหนักถึงสิทธิและความเท่าเทียมกันของผู้ถือหุ้น โดยในการประชุมผู้ถือหุ้น บริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่าง ๆ
ให้ผู้ถือหุ้นทราบล่วงหน้าก่อนการประชุม 14 วัน
โดยในแต่ละวาระจะมีความเห็นของคณะกรรมการบริษัทฯ ประกอบ
และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้ นอกจากนี้
ผู้ถือหุ้นสามารถใช้สิทธิในการลงคะแนนเสียงในการประชุมผู้ถือหุ้นในวาระต่าง ๆ ได้แก่
การเลือกตั้งกรรมการ การแต่งตั้งผู้สอบบัญชี การจัดสรรกำไร และการแสดงความเห็นในเรื่องต่าง
ๆ ที่มีความสำคัญ เช่น การลดมูลค่าหุ้น และ การแก้ไขหนังสือบริคณฑ์สนธิ เป็นต้น

สำหรับสิทธิในส่วนแบ่งกำไร บริษัทฯ
มีกลไกที่ทำให้ผู้ถือหุ้นมีความมั่นใจว่าจะได้รับผลตอบแทนอย่างครบถ้วน โดยบริษัทฯ
มีโครงสร้างการถือหุ้นที่ชัดเจน ไม่ซับซ้อน และไม่มีการถือหุ้นในลักษณะไขว้กัน
แม้ว่าจะมีรายการระหว่างกันที่เกิดจากการให้บริการเติมน้ำมันอากาศยานระหว่างบริษัทฯ กับผู้ถือหุ้น
แต่รายการดังกล่าวได้ผ่านกระบวนการพิจารณาอนุมัติรายการระหว่างกันจากคณะกรรมการบริษัทฯ
และมีข้อตกลงมาตรฐานใน รูปแบบของสัญญา ข้อตกลงผู้ใช้บริการ (User Agreement)
รวมทั้งมีคณะกรรมการตรวจสอบซึ่งเป็นกรรมการอิสระทำหน้าที่สอบทานรายการระหว่างกัน
และให้ความเห็นว่าเป็นไปตามเงื่อนไขโดยทั่วไปและเป็นการดำเนินธุรกิจตามปกติของธุรกิจการให้บริการเติมน้ำมันอากาศยาน

นอกจากนี้ ผู้ถือหุ้นของบริษัทฯ ยังได้รับข้อมูลข่าวสารที่ถูกต้อง ครบถ้วน ทันเวลา โปร่งใส
และสามารถตรวจสอบได้

3. สิทธิของผู้มีส่วนได้เสียกลุ่มต่าง ๆ

ตามที่บริษัทฯ ได้กำหนดภารกิจในการดำเนินงานของบริษัทฯ คือ
“ให้บริการเกี่ยวกับเชื้อเพลิงการบินที่ดีที่สุดใน ASEAN ตามมาตรฐานสากล
ด้วยพนักงานที่มีคุณภาพและเทคโนโลยีที่ทันสมัย ตอบสนองความพึงพอใจของ ลูกค้า
เพื่อเสริมสร้างคุณค่าให้ผู้ลงทุนด้วยความรับผิดชอบต่อสังคมและสิ่งแวดล้อม”

เพื่อให้บรรลุภารกิจข้างต้น บริษัทฯ จึงได้ให้ความสำคัญเกี่ยวกับสิทธิของผู้มีส่วนได้เสีย
และได้บรรจุเรื่องดังกล่าวเป็นส่วนหนึ่งของวัตถุประสงค์เชิงกลยุทธ์ของบริษัทฯ

ทั้งนี้ บริษัทฯ ได้ดำเนินงานโดยคำนึงถึงสิทธิของผู้มีส่วนได้เสียทุกฝ่าย ดังนี้

ลูกค้า : บริษัทฯ มีความเอาใจใส่และรับผิดชอบต่อลูกค้า ดังจะเห็นได้จากการที่บริษัทฯ
ได้กำหนดไว้ในนโยบายคุณภาพของบริษัทฯ ดังนี้

“คณะผู้บริหารและพนักงานของบริษัทฯ
ทุกคนมีความมุ่งมั่นที่จะดำเนินธุรกิจให้บริการเติมน้ำมันอากาศยานอย่างมีคุณภาพและปลอดภัย
รวมทั้งมีการปรับปรุงประสิทธิผลอย่างต่อเนื่อง เพื่อให้เกิดความพึงพอใจต่อลูกค้าอย่างสม่ำเสมอ
โดยจะเน้นการบรรลุวัตถุประสงค์ 3 ประการ คือ

1.  การเติมน้ำมันอากาศยานที่ได้คุณภาพตามมาตรฐาน

2.  การให้บริการที่ตรงต่อเวลา และมีความปลอดภัยสูงสุด

3.  การปฏิบัติงานที่เป็นไปตามมาตรฐานสากลระบบคุณภาพ”

คู่ค้า : บริษัทฯ ให้ความเท่าเทียมกันกับคู่ค้าทุกราย
รวมทั้งมีข้อตกลงที่ระบุชัดเจนในการดำเนินธุรกิจกับคู่ค้า ดังเช่น
ในการให้บริการเติมน้ำมันอากาศยาน บริษัทฯ ได้จัดทำสัญญาข้อตกลงผู้ใช้บริการ (User
Agreement) กับบริษัทผู้ค้าน้ำมันซึ่งได้กำหนดรายละเอียดและเงื่อนไขอย่างชัดเจน หรือ
ในการเช่าท่อส่งเชื้อเพลิง รวมทั้ง พื้นที่ ในเขตและนอกเขตลานจอดท่าอากาศยาน บริษัทฯ
ก็ได้มีการทำสัญญาอย่างชัดเจนกับบริษัท ท่าอากาศยานไทย จำกัด (มหาชน)

ผู้ขายสินค้าและบริการ : บริษัทฯ มีการจัดทำนโยบาย
และคู่มือในการดำเนินการเกี่ยวกับการจัดซื้อสินค้าและบริการไว้อย่างชัดเจน
ทำให้มั่นใจได้ว่าบริษัทฯ มีหลักเกณฑ์ที่เป็นธรรมต่อผู้ขายสินค้าและบริการทุกราย

พนักงาน : บริษัทฯ ได้ให้การดูแล ให้ความสำคัญต่อการพัฒนาพนักงาน
และให้ผลตอบแทนที่เหมาะสม รวมทั้งส่งเสริมการมีส่วนร่วมของพนักงาน ดังนี้

-   มีการจัดทำแผนการฝึกอบรมและพัฒนาบุคลากรประจำปี

-   มีการฝึกอบรมสัมมนาเพื่อสนับสนุนนโยบายของบริษัทฯ

-   จัดให้มีหลักสูตรเสริมสร้าง และพัฒนาทักษะในการทำงาน เช่น หลักสูตรความปลอดภัย

-   จัดให้มีโครงการส่งเสริมด้านการศึกษา เช่น การให้ทุนการศึกษาแก่พนักงาน
    และครอบครัวพนักงาน

-   ส่งเสริมให้พนักงานมีส่วนร่วมในการทำงาน เช่น จัดให้มีกิจกรรมเพิ่มผลผลิต
    และมีการจัดตั้งชมรมต่าง ๆ เป็นต้น

นอกจากนี้ บริษัทฯ ยังให้การดูแลครอบครัวของพนักงาน เช่น การให้ค่ารักษาพยาบาล
และการให้ทุนการศึกษา เป็นต้น

สังคม : บริษัทฯ มีความรับผิดชอบและเอาใจใส่ต่อสังคมอย่างสม่ำเสมอมาโดยตลอด เช่น
การให้ทุนการศึกษา และมอบอุปกรณ์การเรียนการสอนแก่โรงเรียนในต่างจังหวัด
และการบริจาคเงินให้สังคม เป็นต้น

4. การประชุมผู้ถือหุ้น

ในการประชุมผู้ถือหุ้น บริษัทฯ ได้นำเสนอเรื่องที่สำคัญให้ผู้ถือหุ้นพิจารณาอนุมัติ
โดยได้บรรจุเรื่องต่าง ๆ ที่สำคัญอย่างครบถ้วนตามกฎหมาย ข้อกำหนดของตลาดหลักทรัพย์ฯ
และข้อบังคับของบริษัทฯ ได้อำนวยความสะดวกให้แก่ผู้ถือหุ้น
ได้จัดสรรเวลาในการประชุมอย่างเพียงพอ
และเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการที่เกี่ยวข้อง
โดยเฉพาะประธานคณะกรรมการตรวจสอบได้เข้าร่วมประชุมผู้ถือหุ้นเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้

นอกจากนี้ ในกรณีที่ผู้ถือหุ้นไม่สามารถเข้าร่วมประชุมได้ บริษัทฯ
ได้เปิดโอกาสให้ผู้ถือหุ้นมอบฉันทะโดยระบุชื่อกรรมการอิสระ หรือ
กรรมการผู้จัดการเป็นผู้ลงคะแนนเสียงแทนได้อีกด้วย

5. ภาวะผู้นำและวิสัยทัศน์

คณะกรรมการบริษัทฯ มีส่วนร่วมในการให้ความเห็นชอบ วิสัยทัศน์และภารกิจของบริษัทฯ
และเพื่อที่จะดำเนินการให้เป็นไปตามวิสัยทัศน์และภารกิจที่ได้วางไว้
ฝ่ายบริหารได้มีการแต่งตั้งคณะทำงานแผนกลยุทธ์ขึ้น เพื่อกำหนดแผนกลยุทธ์รวมของบริษัทฯ
และจัดทำแผนกลยุทธ์ของแต่ละหน่วยงาน อันจะเป็นแนวทางในการดำเนินงาน
รวมทั้งได้จัดให้มีระบบการติดตาม ปรับปรุง และประเมินผลการดำเนินงานเปรียบเทียบกับแผนงาน
และ งบประมาณที่กำหนดไว้ ทั้งนี้ เพื่อเป็นการเพิ่มมูลค่าสูงสุดให้กับบริษัทฯ

นอกจากนี้ คณะกรรมการบริษัทฯ ยังได้จัดให้บริษัทฯ มีระบบการควบคุมภายใน
และมีการประเมินความเพียงพอของระบบการควบคุมภายในเป็นประจำทุกปี
มีการจัดตั้งงานตรวจสอบภายในเพื่อทำหน้าที่ตรวจสอบและประเมินผลการดำเนินกิจกรรมต่าง ๆ
ภายในบริษัทฯ และคณะกรรมการจัดการความเสี่ยงเพื่อทำหน้าที่ศึกษา ประเมินผล
และติดตามความเสี่ยงที่เป็นนัยสำคัญ

ในด้านบทบาทหน้าที่และความรับผิดชอบในการปฏิบัติงานของคณะกรรมการบริษัทฯ และฝ่ายบริหาร
บริษัทฯ ได้จัดให้มีการแบ่งแยกกันอย่างชัดเจนทั้งด้านโครงสร้าง และการปฏิบัติตามหน้าที่ ทั้งนี้
มีการจัดทำหนังสือมอบอำนาจระบุขอบเขตที่ชัดเจนให้ผู้บริหาร
และมีการกำหนดระดับอำนาจดำเนินการในแต่ละด้านไว้อย่างชัดเจน รวมทั้งได้มีการสื่อสารบทบาท
หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

6. ความขัดแย้งของผลประโยชน์

บริษัทฯ มีนโยบายที่ชัดเจนในการดูแลรายการที่อาจก่อให้เกิดความขัดแย้งทางผลประโยชน์
โดยขั้นตอนการ เข้าทำรายการระหว่างกันของบริษัทฯ กับบุคคลที่อาจมีความขัดแย้ง
จะต้องผ่านกระบวนการกลั่นกรองจากฝ่ายบริหาร และผ่านการอนุมัติจากคณะกรรมการบริษัทฯ
และ/หรือ ผู้ถือหุ้น และในกรณีที่มีกรรมการที่มีส่วนได้ ส่วนเสียในวาระใด ๆ
กรรมการท่านนั้นจะไม่มีสิทธิออกเสียงในวาระดังกล่าว

ทั้งนี้ บริษัทฯ ได้มีการเปิดเผยรายการระหว่างกันกับบุคคลที่อาจมีความขัดแย้งในปี 2546 รวมทั้ง
มีการอธิบายถึงความจำเป็นและความสมเหตุสมผลของรายการดังกล่าว ไว้ในรายงานประจำปี
และแบบแสดงรายการข้อมูล ประจำปี (แบบ 56-1) ดังรายละเอียดในหัวข้อรายการระหว่างกัน

สำหรับเรื่องการป้องกันการใช้ข้อมูลภายในในทางมิชอบ อันจะก่อให้เกิดความไม่เป็นธรรมต่อผู้ถือหุ้น
บริษัทฯ มีการกำหนดเรื่องการไม่หาประโยชน์จากข้อมูลภายในไว้ใน
“คู่มือนโยบายและระเบียบข้อบังคับของบริษัทฯ” และ “ข้อพึงปฏิบัติทางจริยธรรมของบริษัทฯ (Code
of Conduct) ”

รวมทั้งกำหนดบทลงโทษกรณีที่พนักงานฝ่าฝืนอีกด้วย นอกจากนี้
ยังได้ทำประกาศขอความร่วมมือมิให้พนักงานซื้อขายหลักทรัพย์ของบริษัทฯ เป็นเวลา 7
วันก่อนการประกาศผลการดำเนินงานในแต่ละไตรมาส

ทั้งนี้ สำหรับการซื้อขายหลักทรัพย์บริษัทฯ ของกรรมการและผู้บริหาร บริษัทฯ ได้แจ้งให้กรรมการ

และผู้บริหาร รายงานเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
และได้บรรจุวาระเรื่องการถือครอง
หลักทรัพย์ของกรรมการและผู้บริหารไว้ในการประชุมคณะกรรมการบริษัทฯ ทุกครั้ง

7. จริยธรรมธุรกิจ

บริษัทฯ ได้จัดให้มี “ข้อพึงปฏิบัติทางจริยธรรม (Code of Conduct)” เพื่อให้กรรมการ
ผู้บริหารและพนักงานของบริษัทฯ
ยึดถือเป็นแนวทางในการปฏิบัติเพื่อให้บรรลุภารกิจในการดำเนินงานของบริษัทฯ
โดยได้เน้นถึงหลักความ รับผิดชอบ หลักความโปร่งใส หลักความซื่อสัตย์สุจริต คุณธรรม
และจริยธรรม ซึ่งได้มีการกำหนดเกี่ยวกับจริยธรรมในการดำเนินธุรกิจของบริษัทฯ
ข้อพึงปฏิบัติของกรรมการ และผู้บริหารต่อผู้มีส่วนได้ส่วนเสียกลุ่มต่าง ๆ รวมทั้ง
ข้อพึงปฏิบัติของพนักงานต่อบริษัทฯ

ทั้งนี้ ข้อพึงปฏิบัติทางจริยธรรมดังกล่าว มีผลบังคับใช้ตั้งแต่วันที่ 7 สิงหาคม 2544
โดยผู้บริหารและพนักงานของบริษัทฯ ทุกคนได้ลงนามรับทราบและตกลงที่จะยึดถือปฏิบัติตาม
นอกจากนี้ บริษัทฯ ได้ดำเนินการจัดทำเป็น รูปเล่มเพื่อแจกจ่ายให้คณะกรรมการบริษัทฯ ผู้บริหาร
และพนักงาน รวมทั้ง มีการติดตามการปฏิบัติตาม แนวทางดังกล่าว และยังได้จัดให้มีการอบรม
และให้ความรู้เกี่ยวกับการกำกับดูแลกิจการที่ดีแก่ผู้บริหารและพนักงานอย่างสม่ำเสมออีกด้วย

8. การถ่วงดุลของกรรมการที่ไม่เป็นผู้บริหาร

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 11 ท่าน แต่ไม่เกิน
15 ท่าน โดยปัจจุบันคณะกรรมการบริษัทฯ ประกอบด้วยกรรมการจำนวน 14 ท่าน ดังนี้

- กรรมการที่เป็นผู้บริหาร 1 ท่าน

- กรรมการที่ไม่ได้เป็นผู้บริหาร 10 ท่าน

- กรรมการอิสระ 3 ท่าน

แม้ว่าจำนวนกรรมการอิสระของบริษัทฯ จะมีไม่ถึง 1 ใน 3 ของจำนวนกรรมการทั้งคณะ
แต่เนื่องจากโครงสร้างคณะกรรมการของบริษัทฯ ประกอบด้วย กรรมการที่ไม่ได้เป็นผู้บริหารจำนวน
10 ท่าน คิดเป็นร้อยละ 71 ของกรรมการทั้งคณะ ซึ่งเป็นตัวแทนของผู้ถือหุ้นของบริษัทฯ
กอปรกับประธานกรรมการบริษัทฯ เป็นกรรมการที่ ไม่ได้เป็นผู้บริหาร
และไม่เป็นบุคคลเดียวกับกรรมการผู้จัดการ ดังนั้น
จึงมั่นใจได้ว่ากรรมการดังกล่าวได้มีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้น
และมีการถ่วงดุลกันอย่างเหมาะสม

ทั้งนี้ คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และ ข้อบังคับของบริษัทฯ ตลอดจนมติของที่ประชุมผู้ถือหุ้นด้วยความซื่อสัตย์สุจริต
และความระมัดระวังรักษา ผลประโยชน์ของบริษัทฯ โดยกรรมการบริษัทฯ
มีวาระการดำรงตำแหน่งที่แน่นอน ซึ่งตามข้อบังคับของบริษัทฯ กำหนดไว้ว่า
ในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยให้กรรมการ ที่ดำรงตำแหน่งนานที่สุดเป็นผู้ออกจากตำแหน่ง

แม้ว่าที่ผ่านมาคณะกรรมการบริษัทฯ ได้มีการปฏิบัติหน้าที่อย่างครบถ้วน แต่คณะกรรมการบริษัทฯ
ก็ได้เล็งเห็นถึงการปรับปรุงประสิทธิผลในการปฏิบัติหน้าที่ให้ดียิ่งขึ้นอย่างต่อเนื่อง
จึงได้มีมติอนุมัติให้มีการประเมินผลตนเองของกรรมการบริษัทฯ และประเมินผลคณะกรรมการบริษัทฯ
โดยการประเมินดังกล่าวเป็นการประเมินผลรายปี
และเริ่มให้มีการประเมินผลสำหรับการปฏิบัติงานตั้งแต่ปี 2545 เป็นต้นไป
สำหรับการประเมินผลประจำปี 2545 และ 2546 สรุปผลการประเมินโดยรวมได้ว่า
ประสิทธิผลในการปฏิบัติหน้าที่ของกรรมการบริษัทฯ และคณะกรรมการบริษัทฯ อยู่ในเกณฑ์ที่ดีถึงดีมาก

9. การรวมหรือแยกตำแหน่ง

ประธานกรรมการบริษัทฯ เป็นกรรมการที่ไม่มีส่วนร่วมในการบริหาร
ไม่เป็นบุคคลเดียวกับกรรมการผู้จัดการ และ ไม่มีความสัมพันธ์ใดๆ กับฝ่ายบริหาร โดยบริษัทฯ
ได้จัดให้มีการแบ่งแยกบทบาทหน้าที่ และความรับผิดชอบในการปฏิบัติงานของคณะกรรมการบริษัทฯ
และฝ่ายบริหาร ออกจากกันอย่างชัดเจน และเป็นลายลักษณ์อักษร

10. ค่าตอบแทนของกรรมการและผู้บริหาร

ค่าตอบแทนของกรรมการ : บริษัทฯ ได้กำหนดค่าตอบแทนของกรรมการบริษัทฯ ไว้อย่างชัดเจน
โปร่งใส และได้ขออนุมัติจากที่ประชุมผู้ถือหุ้น โดยค่าตอบแทนของคณะกรรมการบริษัทฯ
อยู่ในระดับเดียวกับธุรกิจใน อุตสาหกรรม หรือธุรกิจที่มีขนาดใกล้เคียงกัน
และสูงเพียงพอที่จะดูแลและรักษากรรมการที่มีคุณภาพตามที่ต้องการ นอกจากนี้
กรรมการที่ได้รับมอบหมายให้มีหน้าที่ความรับผิดชอบเพิ่มขึ้นจะได้รับค่าตอบแทนที่เพิ่มขึ้น

ค่าตอบแทนของผู้บริหาร : บริษัทฯ
ได้กำหนดค่าตอบแทนของผู้บริหารเป็นไปตามหลักการและนโยบายที่ คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัทฯ ในแต่ละปี และผลการปฏิบัติงานของผู้บริหารแต่ละท่าน
โดยใช้ระบบ Key Performance Indicators (KPIs)

นอกจากนี้ เพื่อให้การกำหนดค่าตอบแทนของกรรมการบริษัทฯ และกรรมการผู้จัดการของบริษัทฯ
เป็นไปอย่างโปร่งใส มากยิ่งขึ้น คณะกรรมการบริษัทฯ
ได้มีมติอนุมัติแต่งตั้งคณะอนุกรรมการกำหนดค่าตอบแทน ในการประชุมคณะกรรมการบริษัทฯ ครั้งที่
5/2545 เมื่อวันที่ 13 พฤศจิกายน 2545 ดังรายละเอียดในหัวข้อคณะอนุกรรมการ ที่จะกล่าวต่อไป

ทั้งนี้ บริษัทฯ มีการเปิดเผยค่าตอบแทนของคณะกรรมการบริษัทฯ
และผู้บริหารระดับสูงในรายงานประจำปี และแบบแสดงรายการข้อมูลประจำปี (แบบ 56-1)
ดังรายละเอียดในหัวข้อ ค่าตอบแทนกรรมการและผู้บริหาร

11. การประชุมคณะกรรมการ

คณะกรรมการบริษัทฯ มีกำหนดการประชุมขั้นต่ำจำนวน 5 ครั้งต่อปี
และมีการประชุมพิเศษเพิ่มตามความจำเป็น โดยบริษัทฯ
มีการกำหนดวาระชัดเจนและจัดส่งหนังสือเชิญประชุมพร้อมเอกสารประกอบการประชุมในวาระต่าง
ๆ ให้กรรมการบริษัทฯ ทราบล่วงหน้าก่อนการประชุมอย่างน้อย 7 วัน
เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ทั้งนี้ ในปี 2546 ที่ผ่านมา
คณะกรรมการบริษัทฯ มีการประชุมตามวาระปกติ 5 ครั้ง และการประชุมตามวาระพิเศษ 1 ครั้ง
รวมทั้งสิ้น 6 ครั้ง โดยการเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

+---+--------------------+----------------+---------------------------+
| ร |                    | การเข้าร่วมประชุม | หมายเหตุ                   |
| า |                    | /              |                           |
| ย |                    | การประชุมทั้งหมด  |                           |
| ช |                    | (ครั้ง)          |                           |
| ื่อ |                    |                |                           |
+---+--------------------+----------------+---------------------------+
| 1 | ดร. ศรีสุข จันทรางศุ   | 6/6            |                           |
| . |                    |                |                           |
+---+--------------------+----------------+---------------------------+
| 2 | พล.อ. สมชัย         | 5/5            | ดำรงตำ                    |
| . | สมประสงค์           |                | แหน่งกรรมการสืบแทนนายวีระศักดิ์ |
|   |                    |                | โตกะคุณะ โดยมีผลตั้งแต่วันที่ 7   |
|   |                    |                | พ.ค.46                    |
|   |                    |                | จึงทำ                      |
|   |                    |                | ให้จำนวนการประชุมทั้งหมดมีเพียง |
|   |                    |                | 5 ครั้ง                     |
+---+--------------------+----------------+---------------------------+
| 3 | พลอากาศเอก ณรงค์ศักดิ์ | 5/6            |                           |
| . | สังขพงศ์             |                |                           |
+---+--------------------+----------------+---------------------------+
| 4 | นายกอบชัย ศรีวิลาศ    | 5/6            |                           |
| . |                    |                |                           |
+---+--------------------+----------------+---------------------------+
| 5 | ม.ร.ว. ศุภดิศ ดิศกุล   | 6/6            |                           |
| . |                    |                |                           |
+---+--------------------+----------------+---------------------------+
| 6 | นายบัญชา ปัตตนาภรณ์   | 4/5            | ล                         |
| . |                    |                | าออกจากการเป็นกรรมการบริษัทฯ |
|   |                    |                | โดยมีผลตั้งแต่วันที่ 14 ต.ค.46   |
|   |                    |                | และได้รับการแต่งตั้งกลับ        |
|   |                    |                | เข้าดำรงตำแหน่งกรรมการบริษัทฯ |
|   |                    |                | ใหม่ โดยมีผลตั้งแต่วันที่ 1       |
|   |                    |                | ธ.ค.46                    |
|   |                    |                | จึงทำ                      |
|   |                    |                | ให้จำนวนการประชุมทั้งหมดมีเพียง |
|   |                    |                | 5 ครั้ง                     |
+---+--------------------+----------------+---------------------------+
| 7 | นายอัษฎา หะรินสุต     | 6/6            |                           |
| . |                    |                |                           |
+---+--------------------+----------------+---------------------------+
| 8 | นายชัยมาศ ศรีนาง     | 6/6            |                           |
| . |                    |                |                           |
+---+--------------------+----------------+---------------------------+
| 9 | นายนาวี เลิศพาณิชย์กุล  | 6/6            |                           |
| . |                    |                |                           |
+---+--------------------+----------------+---------------------------+
| 1 | นายทัศนัย สุทัศน์ ณ     | 4/6            |                           |
| 0 | อยุธยา              |                |                           |
| . |                    |                |                           |
+---+--------------------+----------------+---------------------------+
| 1 | นายวินัย จำลองราษฎร์  | 6/6            |                           |
| 1 |                    |                |                           |
| . |                    |                |                           |
+---+--------------------+----------------+---------------------------+
| 1 | นายมนัส ลีวีระพันธุ์     | 5/6            |                           |
| 2 |                    |                |                           |
| . |                    |                |                           |
+---+--------------------+----------------+---------------------------+
| 1 | ดร. ปิยสวัสดิ์ อัมระนันท์ | 5/6            |                           |
| 3 |                    |                |                           |
| . |                    |                |                           |
+---+--------------------+----------------+---------------------------+
| 1 | เรืออากาศเอกอุดม     | 6/6            |                           |
| 4 | กฤษณัมพก            |                |                           |
| . |                    |                |                           |
+---+--------------------+----------------+---------------------------+
| * | นายวีระศักดิ์ โตกะคุณะ  | 1/1            | ลาออก                     |
|   |                    |                | จากการเป็นกรรมการ ในปี 2546 |
+---+--------------------+----------------+---------------------------+
| * | นายวิเศษ จูภิบาล      | 1/3            |                           |
+---+--------------------+----------------+---------------------------+

12. คณะอนุกรรมการ

คณะกรรมการบริษัทฯ ได้จัดให้มีคณะกรรมการและคณะอนุกรรมการชุดต่าง ๆ
เพื่อช่วยศึกษาในรายละเอียด และกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัทฯ โดยได้มีการกำหนด องค์ประกอบ
และหน้าที่ของคณะกรรมการและคณะอนุกรรมการชุดต่าง ๆ ไว้อย่างชัดเจน ดังนี้

12.1 คณะกรรมการตรวจสอบ 

ที่ประชุมคณะกรรมการบริษัทฯ ครั้งที่ 3/2546 เมื่อวันที่ 8 สิงหาคม 2546
ได้มีมติแต่งตั้งคณะกรรมการตรวจสอบ ชุดเดิม ดำรงตำแหน่งต่อไปอีก 3 ปี
ซึ่งคณะกรรมการตรวจสอบของบริษัทฯ ประกอบด้วย

1. นายมนัส ลีวีระพันธุ์ ประธานกรรมการ

2. เรืออากาศเอกอุดม กฤษณัมพก กรรมการ

  3. ดร. ปิยสวัสดิ์ อัมระนันทน์ กรรมการ

โดยมีนางมยุรี วิเชษนลินวงษ์
ผู้ช่วยบริหารงานตรวจสอบภายในเป็นเลขานุการคณะกรรมการตรวจสอบ

ในปี 2546 คณะกรรมการตรวจสอบมีการประชุมทั้งสิ้น 5 ครั้ง
และมีการรายงานผลต่อคณะกรรมการบริษัทฯ ทุกครั้ง ทั้งนี้
คณะกรรมการตรวจสอบได้ปฏิบัติหน้าที่ตามกฎบัตรของคณะกรรมการตรวจสอบ ดังนี้

สอบทานให้บริษัทฯ
มีการรายงานทางการเงินอย่างถูกต้องและเพียงพอก่อนนำเสนอต่อคณะกรรมการบริษัทฯ
พิจารณาความถูกต้องและความครบถ้วน และให้ความเห็นเกี่ยวกับการเปิดเผยรายการที่เกี่ยวโยงกัน
สอบทานให้บริษัทฯ มีระบบการควบคุมภายใน และการตรวจสอบภายในที่เหมาะสม และมีประสิทธิผล
สอบทานการปฏิบัติตามข้อกำหนดของตลาดหลักทรัพย์ ข้อผูกพันที่มีไว้กับบุคคลภายนอก
และกฎหมายที่เกี่ยวข้อง พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี
จัดทำรายงานการกำกับดูแลกิจการ มีอำนาจในการว่าจ้างที่ปรึกษาทางวิชาชีพ
และเชิญผู้บริหารหรือผู้ที่เกี่ยวข้องมาให้ความเห็น รวมทั้งปฏิบัติการอื่นใดตามที่คณะกรรมการบริษัทฯ
มอบหมาย

นอกจากนี้ คณะกรรมการตรวจสอบยังได้จัดให้มีการประเมินผลตนเองของกรรมการตรวจสอบ
และการประเมินผลคณะกรรมการตรวจสอบ
เพื่อเป็นการวัดความมีประสิทธิผลของกรรมการตรวจสอบและคณะกรรมการตรวจสอบ อีกทั้ง
ยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี
โดยเริ่มให้มีการประเมินผลสำหรับการปฏิบัติงานตั้งแต่ปี 2546 เป็นต้นไป
สำหรับการประเมินผลประจำปี 2546 สรุปผลการประเมิน โดยรวมได้ว่า
ประสิทธิผลในการปฏิบัติหน้าที่ของกรรมการตรวจสอบ และคณะกรรมการตรวจสอบ
อยู่ในเกณฑ์ที่ดีถึงดีมาก

12.2 คณะอนุกรรมการกำหนดค่าตอบแทน

ที่ประชุมคณะกรรมการบริษัทฯ ครั้งที่ 5/2545 เมื่อวันที่ 13 พฤศจิกายน 2545 ได้มีมติอนุมัติ
“หลักเกณฑ์เกี่ยวกับการแต่งตั้งและการปฏิบัติหน้าที่ของคณะอนุกรรมการกำหนดค่าตอบแทน
(Remuneration Committee)” และ แต่งตั้งคณะอนุกรรมการกำหนดค่าตอบแทน
ประกอบด้วยกรรมการบริษัทฯ จำนวน 3 ท่าน โดยกรรมการ 1 ท่านเป็นกรรมการอิสระ
มีวาระการดำรงตำแหน่งคราวละ 2 ปี ซึ่งปัจจุบันคณะอนุกรรมการกำหนดค่าตอบแทน ประกอบด้วย

1. นายมนัส ลีวีระพันธุ์ ประธานอนุกรรมการ (กรรมการอิสระ)

2. ดร. ปิยสวัสดิ์ อัมระนันทน์ อนุกรรมการ (กรรมการอิสระ)

3. ม.ร.ว. ศุภดิศ ดิศกุล อนุกรรมการ

โดยมีนายฉัตรธัย พันธัย
ผู้จัดการฝ่ายการเงินและบัญชีเป็นเลขานุการคณะอนุกรรมการกำหนดค่าตอบแทน

คณะอนุกรรมการกำหนดค่าตอบแทนมีหน้าที่ พิจารณากำหนด ค่าตอบแทน เงินรางวัล เบี้ยประชุม
บำเหน็จ โบนัส ผลประโยชน์ตอบแทนอื่นๆ ของคณะกรรมการบริษัทฯ คณะกรรมการตรวจสอบ
คณะอนุกรรมการสรรหา คณะอนุกรรมการกิจการเชื้อเพลิง (FOC) กรรมการผู้จัดการ
คณะกรรมการและคณะอนุกรรมการอื่นใดของบริษัทฯ และนำเสนอต่อคณะกรรมการบริษัทฯ
หรือที่ประชุมผู้ถือหุ้นเพื่อพิจารณาอนุมัติแล้วแต่กรณี

12.3 คณะอนุกรรมการสรรหา 

ที่ประชุมคณะกรรมการบริษัทฯ ครั้งที่ 5/2545 เมื่อวันที่ 13 พฤศจิกายน 2545 ได้มีมติอนุมัติ
“หลักเกณฑ์เกี่ยวกับการแต่งตั้งและการปฏิบัติหน้าที่ของคณะอนุกรรมการสรรหา (Nominating
Committee)” โดยคณะอนุกรรมการสรรหามีหน้าที่
ในการพิจารณาคัดเลือกบุคคลที่จะดำรงตำแหน่งกรรมการอิสระและกรรรมการผู้จัดการ
และเสนอให้ผู้ถือหุ้นและ/หรือคณะกรรมการบริษัทฯ พิจารณาแต่งตั้งต่อไป

คณะอนุกรรมการสรรหา มีลักษณะเป็นคณะอนุกรรมการเฉพาะกิจ ซึ่งคณะกรรมการบริษัทฯ
จะแต่งตั้งคณะอนุกรรมการสรรหาเมื่อมีตำแหน่งกรรมการอิสระ
และตำแหน่งกรรมการผู้จัดการว่างลง หรือพ้นจากตำแหน่งตามวาระ
โดยให้มีการแต่งตั้งคณะอนุกรรมการสรรหาเพื่อการนั้นก่อนถึงกำหนดการประชุมคณะกรรมการบริษัทฯ
ที่จะมีการพิจารณาแต่งตั้งบุคคลเข้าดำรงตำแหน่งแทน

คณะอนุกรรมการสรรหาซึ่งได้รับการแต่งตั้งจากคณะกรรมการบริษัทฯ ประกอบไปด้วยอนุกรรมการฯ
ทั้งสิ้น จำนวน 5 คน จากการเสนอชื่อของผู้ถือหุ้นตามสัดส่วนการถือหุ้นของผู้ถือหุ้นหลักของบริษัทฯ
โดยมีนายเจริญ ปวโรจน์กิจ รองกรรมการผู้จัดการเป็นเลขานุการคณะอนุกรรมการสรรหา

13. ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบการควบคุมภายในที่กำหนดโดยคณะกรรมการบริษัทฯและผู้บริหาร
ทั้งนี้ เพื่อให้เกิดความมั่นใจอย่างสมเหตุสมผลในเรื่องดังนี้

1.  ด้านการดำเนินงาน (Operations) โดยบริษัทฯ มุ่งหวังที่จะให้การปฏิบัติงานของบริษัทฯ
    มีประสิทธิภาพและประสิทธิผลด้วยการใช้ทรัพยากรต่าง ๆ อย่างประหยัด คุ้มค่า
    และบรรลุเป้าหมายที่ได้กำหนดไว้

2.  ด้านการรายงานทางการเงิน (Financial Reportings) โดยบริษัทฯ มุ่งหวังให้รายงาน
    หรืองบการเงิน ของบริษัทฯ มีความถูกต้อง เชื่อถือได้ และทันเวลา

3.  ด้านการปฏิบัติให้เป็นไปตามกฎ ระเบียบ และนโยบาย (Compliance with Applicable
    Laws and Regulations) โดยบริษัทฯ มุ่งหวังให้การปฏิบัติงานของบริษัทฯ สอดคล้องกับกฎ
    ระเบียบ และนโยบาย ของบริษัทฯ

นอกจากนี้ เพื่อเป็นการประเมินความมีประสิทธิผลของระบบการควบคุมภายในที่ได้กำหนดไว้ บริษัทฯ
ได้จัดให้มีหน่วยงานตรวจสอบภายใน ซึ่งเป็นหน่วยงานอิสระ เพื่อทำหน้าที่ตรวจสอบ
และประเมินผลการปฏิบัติงานด้าน ต่าง ๆ ภายในบริษัทฯ
และรายงานผลการตรวจสอบโดยตรงต่อคณะกรรมการตรวจสอบ ทั้งนี้ คณะกรรมการบริษัทฯ
และคณะกรรมการตรวจสอบได้พิจารณาแบบประเมินความเพียงพอของระบบการควบคุมภายใน
ประจำปี 2546 และ ให้ความเห็นเกี่ยวกับระบบดังกล่าว สรุปได้ดังนี้

1.  ด้านองค์กรและสภาพแวดล้อม

  บริษัทฯ ได้มีการปรับโครงสร้างองค์กร โดยมุ่งเน้นงานด้านบริหารความเสี่ยงและด้านพัฒนาธุรกิจ
  มีการกำหนดเป้าหมายการดำเนินธุรกิจที่ชัดเจนและวัดผลได้ในแผนกลยุทธ์บริษัทฯ
  โดยอาศัยแนวคิด Balanced Scorecard นอกจากนี้
  เพื่อให้เป็นไปตามหลักการการกำกับดูแลกิจการที่ดี คณะกรรมการบริษัทฯ
  ได้แต่งตั้งคณะอนุกรรมการกำหนดค่าตอบแทน (Remuneration Committee)
  และคณะอนุกรรมการสรรหา (Nominating Committee)
  จัดให้มีนโยบายเกี่ยวกับการกำกับดูแลกิจการ คู่มือนโยบายคณะกรรมการบริษัทฯ
  ข้อพึงปฏิบัติทางจริยธรรม
  และห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับบริษัทฯ

2.  ด้านการบริหารความเสี่ยง

  บริษัทฯ ได้เล็งเห็นความสำคัญของการบริหารความเสี่ยง
  ซึ่งถือเป็นเครื่องมือการบริหารจัดการที่มี คุณค่า และเป็นส่วนสำคัญของการกำกับดูแลกิจการที่ดี
  จึงได้จัดตั้งคณะกรรมการจัดการความเสี่ยง (Risk Management Committee)
  ขึ้นเพื่อรับผิดชอบเกี่ยวกับการประเมินและบริหารความเสี่ยง และเพื่อให้มั่นใจได้ว่า
  การพัฒนาการบริหารความเสี่ยง จัดทำขึ้นอย่างมีประสิทธิผล บริษัทฯ
  จึงได้ว่าจ้างบริษัทที่ปรึกษาที่เป็นมาตรฐานสากลให้เข้ามาประเมิน
  และกำหนดกลไกการจัดการการบริหาร ความเสี่ยงให้เป็นระบบ และมีความสมบูรณ์

3.  ด้านการควบคุมการปฏิบัติงานของฝ่ายบริหาร

  บริษัทฯ มีการจัดทำแบบกำหนดหน้าที่งาน คู่มือการปฏิบัติงาน และคู่มืออำนาจการอนุมัติสั่งการใน
  แต่ละระดับไว้อย่างชัดเจนและเป็นลายลักษณ์อักษร มีการปรับปรุงคู่มือการปฏิบัติงานต่างๆ อย่าง
  ต่อเนื่องให้มีประสิทธิภาพและประสิทธิผล
  รวมทั้งมีการแบ่งแยกหน้าที่ความรับผิดชอบเกี่ยวกับหน้าที่อนุมัติ
  หน้าที่บันทึกรายการบัญชีและข้อมูลสารสนเทศ
  และหน้าที่ในการดูแลจัดเก็บทรัพย์สินออกจากกันอย่างเด็ดขาด
  มีการกำหนดขั้นตอนและวิธีการทำธุรกรรมกับผู้ถือหุ้นรายใหญ่อย่างชัดเจน
  และมีการติดตามดูแลการดำเนินงานของบริษัทย่อยอย่างสม่ำเสมอเป็นประจำทุกปี
  รวมทั้งมีมาตรการในการ ติดตามให้การดำเนินการของบริษัทฯ และบริษัทย่อย
  เป็นไปตามกฎระเบียบของบริษัทฯ และกฎหมาย ที่เกี่ยวข้อง

4.  ด้านระบบสารสนเทศและการสื่อสารข้อมูล

  บริษัทฯ จัดให้มีข้อมูลที่สำคัญต่างๆ อย่างเพียงพอ เพื่อให้คณะกรรมการบริษัทฯ
  ใช้ประกอบการตัดสินใจ และมีการจัดทำรายงานการประชุมที่มีรายละเอียด
  เพื่อให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของคณะกรรมการบริษัทฯ ได้
  รวมทั้ง มีการจัดเก็บเอกสารประกอบการบันทึกบัญชีไว้เป็นหมวดหมู่
  และเป็นไปตามที่กฎหมายกำหนด นอกจากนี้ บริษัทฯ ยังจัดให้มีระบบสารสนเทศเพื่อ
  สื่อสารภายในกับพนักงานทุกระดับ และระบบการสื่อสารภายนอกโดยการจัดตั้งแผนกลงทุนสัมพันธ์

5.  ด้านระบบการติดตาม

  บริษัทฯ มีการกำหนดเป้าหมายการดำเนินธุรกิจ
  และกำหนดให้มีการรายงานผลการดำเนินงานต่อคณะกรรมการบริษัทฯ
  เป็นรายไตรมาสและประจำปี บริษัทฯ ได้จัดให้มีการประชุมฝ่ายบริหารอย่างสม่ำเสมอเป็นประจำ
  ทุกเดือน เพื่อพิจารณาและติดตามผลการดำเนินงาน
  รวมทั้งจัดให้มีระบบการตรวจสอบการปฏิบัติงานตามกฎระเบียบของบริษัทฯ กฎหมายที่เกี่ยวข้อง
  และระบบการควบคุมภายใน

14. รายงานของคณะกรรมการ

ในการดำเนินงานของบริษัทฯ นั้น คณะกรรมการบริษัทฯ
ตระหนักถึงความรับผิดชอบของตนในการจัดทำรายงานทางการเงินว่าจะต้องมีความถูกต้อง ครบถ้วน
โปร่งใส อย่างเพียงพอที่จะดำรงรักษาไว้ซึ่งทรัพย์สินของบริษัทฯ
ป้องกันการทุจริตและการดำเนินการที่ผิดปกติ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนมีการพิจารณาถึงความสมเหตุสมผลและอย่าง รอบคอบในการจัดทำงบการเงินของบริษัทฯ
และเพื่อให้เกิดความเชื่อมั่นของผู้มีส่วนได้ส่วนเสียต่อ รายงานงบ การเงินที่บริษัทฯ
จัดทำขึ้นว่าเป็นไปตามวัตถุประสงค์ข้างต้น คณะกรรมการบริษัทฯ
จึงได้จัดให้มีคณะกรรมการตรวจสอบ (Audit Committee) เพื่อทำหน้าที่ในการสอบทานให้บริษัทฯ
มีรายงานทางการเงินอย่างถูกต้องและเพียงพอ นอกจากนี้
เพื่อให้ผู้ถือหุ้นมีความมั่นใจต่อรายงานทางการเงินของบริษัทฯ คณะกรรมการบริษัทฯ
ยังได้จัดทำรายงานความรับผิดชอบของคณะกรรมการต่อการจัดทำรายงานทางการเงิน
ซึ่งครอบคลุมเรื่องสำคัญตาม
ข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้

15. ความสัมพันธ์กับผู้ลงทุน

บริษัทฯ ตระหนักถึงความสำคัญของการเปิดเผยข้อมูลที่ถูกต้อง ครบถ้วน ทันเวลา และโปร่งใส
จึงได้จัดให้มีแผนกลงทุนสัมพันธ์ (โทร 0-2565-3811-8 ต่อ 373, Email Address:
rawinda@bafs.co.th) เพื่อเป็นตัวแทนในการ สื่อสารกับนักลงทุน ผู้ถือหุ้น
นักวิเคราะห์หลักทรัพย์ และหน่วยงานอื่นที่เกี่ยวข้อง รวมทั้งได้มีการเผยแพร่ข้อมูลของบริษัทฯ
ผ่านทาง website www.bafsthai.com
เพื่อเป็นช่องทางหนึ่งในการให้ผู้ลงทุนหรือผู้ที่สนใจสามารถเข้าถึงข้อมูลของบริษัทฯ โดยบริษัทฯ
ได้ปรับปรุงข้อมูลใน website ให้ครบถ้วน และเป็นปัจจุบันอยู่เสมอ นอกจากนี้ บริษัทฯ
ยังได้จัดให้มีแผนกบริหารหลักทรัพย์ซึ่งมีหน้าที่ในการเปิดเผยข้อมูลสารสนเทศที่สำคัญของบริษัทฯ
ให้เป็นไปตาม ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

บริษัทมีการเปิดเผยข้อมูลทางการเงิน ข้อมูลทั่วไป และข้อมูลสำคัญในรายงานประจำปี
และแบบแสดงรายการ ข้อมูลประจำปี (แบบ 56-1) อย่างถูกต้องครบถ้วน ทันเวลา
และเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย นอกจากนี้ สำหรับข้อมูลที่ไม่ใช่ทางการเงิน ได้แก่
บทรายงานและการวิเคราะห์ของฝ่ายบริหาร (MD&A) ก็ได้มีการจัดทำเป็นรายไตรมาส
และข่าวสาร ที่สำคัญต่างๆ ก็ได้มีการจัดทำและเผยแพร่ให้แก่ผู้ถือหุ้นทาง BAFS Newsletter ปีละ
2 ครั้ง

จากการที่บริษัทฯ ได้ให้ความสำคัญกับการเปิดเผยข้อมูลดังที่ได้กล่าวไปแล้ว จึงทำให้บริษัทฯ
ได้รับการคัดเลือกให้เป็นบริษัทที่ได้รับรางวัล Disclosure Report Award 2 ปีซ้อน
จากสำนักงานคณะกรรมการกำกับหลักทรัพย์และตลาดหลักทรัพย์
ซึ่งเป็นรางวัลที่มอบให้แก่บริษัทจดทะเบียนที่สมควรได้รับการชมเชย
และเป็นแบบอย่างที่ดีให้กับบริษัทจดทะเบียนอื่นในเรื่องการจัดทำข้อมูลรายงานประจำปี
และได้รับคัดเลือกให้เป็น 1 ใน 15 บริษัทที่ได้รับรางวัล Best Corporate Governance
Report
ซึ่งเป็นรางวัลที่มอบให้แก่บริษัทจดทะเบียนที่ดีเด่นในด้านการรายงานการปฏิบัติตามหลักการการกำกับดูแลกิจการที่ดี
15 ข้อตามที่ตลาดหลักทรัพย์กำหนด

(9.5) การดูแลเรื่องการใช้ข้อมูลภายใน

ดังรายละเอียดในหัวข้อที่ 9.4 การกำกับดูแลกิจการ

(9.6) บุคลากร

จำนวนพนักงานของบริษัทฯ

จำนวนพนักงานทั้งหมดของบริษัทฯ ณ วันที่ 31 ธันวาคม 2546 มีจำนวนรวมทั้งสิ้น 268 คน
ประกอบด้วยพนักงานประจำจำนวน 241 คน และพนักงานชั่วคราวจำนวน 27 คน แบ่งออกได้ดังนี้

+-------------------------------------------+------------+------------+
| ฝ่าย                                       | จำนวน      | จำนวน      |
|                                           |            |            |
|                                           | พ          | พน         |
|                                           | นักงานประจำ | ักงานชั่วคราว |
|                                           |            |            |
|                                           | (คน)       | (คน)       |
+-------------------------------------------+------------+------------+
| สำนักกรรมการผู้จัดการและรองกรรมการผู้จัดการ      | 19         | -          |
|                                           |            |            |
| ฝ่ายเทคนิค                                  | 31         | 1          |
|                                           |            |            |
| ฝ่ายการเงินและบัญชี                           | 19         | -          |
|                                           |            |            |
| ฝ่ายคลังน้ำมัน                                | 34         | -          |
|                                           |            |            |
| ฝ่ายทรัพยากรบุคคลและธุรการ                    | 17         | -          |
|                                           |            |            |
| ฝ่ายบริการลานจอด                            | 121        | 26         |
+-------------------------------------------+------------+------------+
| รวม                                       | 241        | 27         |
+-------------------------------------------+------------+------------+

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

- ไม่มี -

ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

ลักษณะผลตอบแทน และผลตอบแทนรวมของพนักงาน

บริษัทฯ มีนโยบายการจ่ายผลตอบแทนพนักงานในรูปแบบของ เงินเดือน เงินรางวัล(โบนัส)
เงินสมทบ
กองทุนสำรองเลี้ยงชีพ (Provident Fund) ผลตอบแทนกรณีพนักงานเกษียณอายุ (Retirement
Benefit) สวัสดิการด้านอื่นๆ เช่น ค่ารักษาพยาบาล เงินกู้ฉุกเฉิน
เงินช่วยเหลือดอกเบี้ยเงินกู้เพื่อที่อยู่อาศัย เป็นต้น โดยบริษัทฯ
ได้จัดตั้งคณะกรรมการสวัสดิการบริษัทขึ้นตามระเบียบของกระทรวงแรงงานและสวัสดิการสังคม
ซึ่งประกอบด้วยฝ่าย
นายจ้างและฝ่ายลูกจ้าง เพื่อพิจารณาเรื่องสวัสดิการของพนักงานโดยเฉพาะ
ในส่วนค่าตอบแทนอื่นที่บริษัทฯ ให้แก่พนักงาน มีดังนี้

1 เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัทฯ
หลังการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกกองทุนสำรองเลี้ยงชีพได้
โดยทุกเดือนบริษัทฯ จะจ่ายสมทบให้กองทุนให้พนักงานที่เข้าร่วมโครงการกองทุนสำรองเลี้ยงชีพ
ในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัทฯ

2 โครงการผลประโยชน์เมื่อออกจากงาน (Retirement Benefit)
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทฯก่อนที่บริษัทฯ
จัดตั้งกองทุนสำรองเลี้ยงชีพขึ้น
โดยจำนวนเงินจะขึ้นอยู่กับฐานเงินเดือนและจำนวนปีที่ทำงานกับบริษัทฯ ของพนักงานแต่ละราย

ทั้งนี้ พนักงานและผู้บริหารที่เข้าทำงานกับบริษัทฯ
ก่อนที่กองทุนสำรองเลี้ยงชีพจัดตั้งขึ้นเท่านั้นจึงจะสามารถเลือกเข้าโครงการกองทุนสำรองเลี้ยงชีพหรือจะอยู่ในโครงการผลประโยชน์เมื่อออกจากงานตามเดิม
ในกรณีที่พนักงานเลือกเข้าโครงการกองทุนสำรองเลี้ยงชีพและผลประโยชน์ตอบแทนที่ได้รับต่ำกว่าผลตอบแทนที่ควรได้รับตามโครงการผลประโยชน์เมื่อออกจากงาน
บริษัทฯ
จะประกันผลตอบแทนแก่ผู้เข้าร่วมโครงการกองทุนสำรองเลี้ยงชีพดังกล่าวไม่ต่ำกว่าผลประโยชน์ที่ได้รับจากโครงการผลประโยชน์เมื่อออกจากงาน

ในปี 2546 บริษัทฯ จ่ายผลตอบแทนรวมให้กับพนักงานทั้งสิ้นจำนวนประมาณ 186.48 ล้านบาท
ซึ่งเพิ่มขึ้นจากปี 2545 เท่ากับ 14.29 ล้านบาท ขณะที่มีจำนวนพนักงานเพิ่มขึ้น 9 คน
ทั้งนี้สาเหตุหลักของการเพิ่มขึ้นของอัตราผลตอบแทนให้กับพนักงานในปี 2546
เกิดจากจำนวนพนักงานที่เพิ่มขึ้น การปรับอัตราเงินเดือน จ่ายค่าล่วงเวลา และการจ่ายโบนัส
ประจำปีของบริษัท ซึ่งจัดว่าเป็นการเพิ่มขึ้นในอัตราปกติ

นโยบายในการพัฒนาพนักงาน

บริษัทฯ ให้ความสำคัญในการพัฒนาพนักงานเป็นอย่างมาก เนื่องจากลักษณะธุรกิจของบริษัทฯ
มีความจำเป็นต้องให้พนักงานมีความรู้ความสามารถและทันต่อเหตุการณ์
เพื่อให้นำมาปรับใช้ในการทำงานเริ่มต้นจากบริษัทฯ
จะต้องคัดเลือกบุคลากรที่มีความเหมาะสมกับลักษณะธุรกิจของบริษัทฯ คือ
ในการพิจารณาคัดเลือกรับพนักงานใหม่ บริษัทฯ
จะจัดให้มีการสอบสัมภาษณ์และทดสอบจิตวิทยาในการปฏิบัติงานในสถานการณ์ต่างๆ (Psychology
Physical Test) เมื่อบริษัทฯ รับพนักงานเข้าทำงานแล้ว
พนักงานจะต้องเข้ารับการอบรมด้านความปลอดภัย และเรียนรู้งานในฝ่ายต่างๆ ของบริษัทฯ
พร้อมกับการปฏิบัติงาน (On The Job Training) ในระยะทดลองงานเป็นเวลา 6 เดือน
จากนั้นจะมีการทดสอบความรู้ที่ได้จากการทำงานในแต่ละฝ่ายงาน
ซึ่งบุคลากรที่จะได้รับการบรรจุเป็นพนักงานโดยสมบูรณ์
จะต้องสอบให้ผ่านในการทดสอบนี้จึงจะเข้าประจำในสังกัดของตนเองได้

นอกจากนี้ บริษัทฯ ยังส่งเสริมให้พนักงานของบริษัทฯ ได้รับความรู้และพัฒนาการใหม่ ๆ
โดยการจัดส่งให้ไปฝึกอบรมและดูงานในต่างประเทศอย่างสม่ำเสมอ
เพื่อที่จะได้นำความรู้จากการอบรมมาปรับใช้และถ่ายทอดให้พนักงานในสังกัดต่อไป